ปวดไมเกรนทุกครั้งที่โดนแดด ทั้งขับรถ หรือออกไปเดินเล่นนอกบ้าน ควรแก้ยังไงดีคะเบื้องต้น เป็นมาตั้งแต่เด็กๆแล้วค่ะ
สวัสดีค่ะ อาการปวดไมเกรนนั้นเป็นการปวดศีรษะที่เกิดจากสารสื่อประสาทในสมองทำงานอย่างผิดปกติ ซึ่งมักเกิดในผู้หญิงอายุน้อย อาจจะปวดได้ตั้งแต่ปานกลางถึงรุนแรงมาก มักปวดข้างเดียว และมีคลื่นไส้ ตาพร่า สู้แสงไม่ได้ร่วมด้วย มีความสัมพันธ์กับรอบเดือนได้โดยหากสังเกตว่าอะไรเป็นปัจจัยกระตุ้นที่เกี่ยวข้อง ให้พยายามหลีกเลี่ยงเป็นสำคัญ ถ้ามีอาการ ให้รีบกินยาแก้ปวด หรือยาแก้อักเสบเพื่อบรรเทาอาการ และนอนหลับพักผ่อนให้มากๆ นอนในห้องที่เงียบ สงบ ไม่มีเสียงรบกวนและหากกินยาและพักผ่อนแล้วอาการยังไม่ดีขึ้น ควรไปพบแพทย์เพื่อตรวจเพิ่มเติมว่ามีสาเหตุของการปวดหัวอื่นๆเช่นปวดจากกล้ามเนื้อ หรือปวดจากสาเหตุในสมองร่วมด้วยหรือไม่ และหากมีไมเกรนกำเริบบ่อยๆ อาจจะต้องกินยาเพื่อป้องกันการกำเริบของไมเกรนในระยะยาวภายใต้การดูแลของแพทย์ต่อไป